Tshwane-werkers wat aanhou staak dalk hul werk kwytWerkers staak al vir dae. (Foto: Mohlaloga the Les/Twitter) Dit Stad Tshwane het begin om kennisgewings uit te reik om werknemers wat die afgelope week by die onwettige staking betrokke was se werkskontrakte te beëindig. Onwettige stakings wat glo deur ŉ aantal werknemers van die metro gedryf word, lê dienslewering sedert 15 Maart in dele van die stad lam. Volgens Randall Williams, burgemeester van die Tshwane-metro, is daar Dinsdag kennisgewings aan ongeveer 19 werknemers by die Mayville-depot uitgereik. In die kennisgewing gee die stad aanduiding dat hy dié werkers se kontrakte gaan beëindig indien hulle met onwettige stakings voortgaan. Die werknemers word verteenwoordig deur die Suid-Afrikaanse Munisipale Werkersunie (Samwu). “Hulle het tot Donderdag 24 Maart om skriftelike redes te verskaf waarom hul dienste nie beëindig moet word nie,” sê Williams. “Die stad sal daarna ŉ besluit neem of hul dienste beëindig moet word of nie. “Die oorgrote meerderheid van Tshwane-werknemers is verbind tot hul werk en om die inwoners van hierdie stad te dien, soveel dat hulle bereid is om hul lewens in gevaar te stel te midde van intimidasie, dreigemente of selfs fisieke geweld.”